Üsna tihti ärkas ta poole viie paiku hommikul, tegi teed ja sättis end akna peale vaatama. Itsitas, kui ütles, et milleks Vanemuise etendused, kui näen teatrit siinsamas. Kui asjalikku ja elutervet maailmapilti ta omas! Tihti aitas ta mul mõne essee jaoks teemat arendada, lisades mõne huvitava nüansi. Viskas mõtte  pallina õhku, et saaksin seda diivanil teleka ees püüda. Kevadeti müüs ikka Kaubahalli juures nartsisse ja ütles, et parima klatšiga peab end kursis hoidma iga moodne naine.